CELEX: 32016D1341
Language: fi
Date: 2016-08-04 00:00:00
Title: Neuvoston päätös (YUTP) 2016/1341, annettu 4 päivänä elokuuta 2016, Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta

5.8.2016   
            
            
               FI
            
            
               Euroopan unionin virallinen lehti
            
            
               L 212/116
            
         NEUVOSTON PÄÄTÖS (YUTP) 2016/1341,
   annettu 4 päivänä elokuuta 2016,
   Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 22 päivänä huhtikuuta 2013 päätöksen 2010/183/YUTP (1), jolla korvattiin päätös 2010/800/YUTP (2) ja muun muassa pantiin täytäntöön Yhdistyneiden kansakuntien (YK) turvallisuusneuvoston päätöslauselmat 1718 (2006), 1874 (2009), 2087 (2013) ja 2094 (2013).
            
         
               (2)
            
            
               YK:n turvallisuusneuvosto hyväksyi 2 päivänä maaliskuuta 2016 päätöslauselman 2270 (2016), jossa määrätään Korean demokraattista kansantasavaltaa koskevista uusista toimenpiteistä.
            
         
               (3)
            
            
               Neuvosto hyväksyi 31 päivänä maaliskuuta 2016 päätöksen (YUTP) 2016/476 (3), jolla nämä toimenpiteet pantiin täytäntöön.
            
         
               (4)
            
            
               Neuvosto hyväksyi 27 päivänä toukokuuta 2016 päätöksen (YUTP) 2016/849 (4), jolla korvattiin päätös 2013/183/YUTP ja muun muassa pantiin täytäntöön YK:n turvallisuusneuvoston päätöslauselmat 1718 (2006), 1874 (2009), 2087 (2013), 2094 (2013) ja 2270 (2016).
            
         
               (5)
            
            
               YK:n turvallisuusneuvoston päätöslauselmassa 2270 (2016) määrätään nimettäväksi lisää tavaroita, joihin myös sovelletaan kieltoa siirtää ja hankkia niitä tai antaa niihin liittyvää teknistä apua. YK:n turvallisuusneuvoston päätöslauselman 1718 (2006) 12 kohdan nojalla perustettu komitea tarkasteli luetteloa joukkotuhoaseisiin liittyvistä tuotteista, tarvikkeista, laitteista, tavaroista ja teknologiasta, jotka olisi määritettävä ja nimettävä arkaluonteisiksi tavaroiksi.
            
         
               (6)
            
            
               Lisäksi neuvosto katsoo, että Korean demokraattisen kansantasavallan omistamien tai liikennöimien alusten sekä alusten, joiden miehistöstä vastaa Korean demokraattinen kansantasavalta, satamaan pääsyä koskevaa kieltoa olisi sovellettava myös Korean demokraattisen kansantasavallan lipun alla purjehtiviin aluksiin.
            
         
               (7)
            
            
               Unionin lisätoimet ovat tarpeen tässä päätöksessä säädettyjen toimenpiteiden panemiseksi täytäntöön.
            
         
               (8)
            
            
               Päätös (YUTP) 2016/849 olisi sen vuoksi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös (YUTP) 2016/849 seuraavasti:
   
               1)
            
            
               Korvataan 1 artiklan 1 kohdan b alakohta seuraavasti:
               
                           ”b)
                        
                        
                           kaikki YK:n turvallisuusneuvoston tai turvallisuusneuvoston päätöslauselman 1718 (2006) 12 kohdan nojalla perustetun komitean, jäljempänä ’pakotekomitea’, päätöslauselman 1718 (2006) 8 kohdan a alakohdan ii alakohdan, päätöslauselman 2087 (2013) 5 kohdan b alakohdan, päätöslauselman 2094 (2013) 20 kohdan ja päätöslauselman 2270 (2016) 25 kohdan mukaisesti määrittämät tuotteet, tarvikkeet, laitteet, tavarat ja teknologia, jotka voisivat edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia;”.
                        
                     
         
               2)
            
            
               Korvataan 18 artiklan 1 kohta seuraavasti:
               ”1.   Jäsenvaltioiden on kiellettävä kaikkien sellaisten alusten pääsy satamiinsa, jotka omistaa tai joita liikennöi taikka joiden miehistöstä vastaa Korean demokraattinen kansantasavalta tai jotka purjehtivat Korean demokraattisen kansantasavallan lipun alla.”
            
         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Brysselissä 4 päivänä elokuuta 2016
      
         
            Neuvoston puolesta
         
         
            Puheenjohtaja
         
         M. LAJČÁK
      
   
   
      (1)  Neuvoston päätös 2013/183/YUTP, annettu 22 päivänä huhtikuuta 2013, Korean demokraattista kansantasavaltaa koskevista rajoittavista toimenpiteistä ja päätöksen 2010/800/YUTP kumoamisesta (EUVL L 111, 23.4.2013, s. 52).
   
      (2)  Neuvoston päätös 2010/800/YUTP, annettu 22 päivänä joulukuuta 2010, Korean demokraattista kansantasavaltaa koskevista rajoittavista toimenpiteistä ja yhteisen kannan 2006/795/YUTP kumoamisesta (EUVL L 341, 23.12.2010, s. 32).
   
      (3)  Neuvoston päätös (YUTP) 2016/476, annettu 31 päivänä maaliskuuta 2016, Korean demokraattista kansantasavaltaa koskevista rajoittavista toimenpiteistä annetun päätöksen 2013/183/YUTP muuttamisesta (EUVL L 85, 1.4.2016, s. 38).
   
      (4)  Neuvoston päätös (YUTP) 2016/849, annettu 27 päivänä toukokuuta 2016, Korean demokraattista kansantasavaltaa koskevista rajoittavista toimenpiteistä ja päätöksen 2013/183/YUTP kumoamisesta (EUVL L 141, 28.5.2016, s. 79).